CELEX: 32016D0992
Language: fi
Date: 2016-06-16 00:00:00
Title: Neuvoston täytäntöönpanopäätös (EU) 2016/992, annettu 16 päivänä kesäkuuta 2016, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Sri Lankan osalta

21.6.2016   
            
            
               FI
            
            
               Euroopan unionin virallinen lehti
            
            
               L 162/15
            
         NEUVOSTON TÄYTÄNTÖÖNPANOPÄÄTÖS (EU) 2016/992,
   annettu 16 päivänä kesäkuuta 2016,
   LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Sri Lankan osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008 (1) ja erityisesti sen 34 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   1.   JOHDANTO
   
               (1)
            
            
               Asetuksessa (EY) N:o 1005/2008 perustetaan laittoman, ilmoittamattoman ja sääntelemättömän kalastuksen (LIS-kalastuksen) ehkäisemistä, estämistä ja poistamista koskeva unionin järjestelmä.
            
         
               (2)
            
            
               Asetuksen (EY) N:o 1005/2008 VI luvussa säädetään menettelystä yhteistyöhön osallistumattomien kolmansien maiden toteamiseksi ja toimenpiteistä yhteistyöhön osallistumattomiksi todettuihin kolmansiin maihin nähden sekä vahvistetaan yhteistyöhön osallistumattomia kolmansia maita koskeva luettelo ja yhteistyöhön osallistumattomien kolmansien maiden luettelosta poistamista koskeva menettely sekä säädetään yhteistyöhön osallistumattomien kolmansien maiden luettelon julkisuudesta sekä kiireellisistä toimenpiteistä.
            
         
               (3)
            
            
               Asetuksen (EY) N:o 1005/2008 32 artiklan mukaisesti komissio on 15 päivänä marraskuuta 2012 annetulla päätöksellä (2), jäljempänä ’15 päivänä marraskuuta 2012 annettu päätös’, ilmoittanut kahdeksalle kolmannelle maalle mahdollisuudesta, että ne voidaan todeta maiksi, joiden komissio katsoo olevan yhteistyöhön osallistumattomia kolmansia maita. Sri Lankan demokraattinen sosialistinen tasavalta on yksi näistä maista.
            
         
               (4)
            
            
               Komissio sisällytti 15 päivänä marraskuuta 2012 annettuun päätökseen tiedot tätä mahdollisuutta tukevista olennaisista tosiasioista ja huomioista.
            
         
               (5)
            
            
               Komissio ilmoitti myös 15 päivänä marraskuuta 2012 kyseisille kahdeksalle kolmannelle maalle kullekin erikseen lähetetyllä kirjeellä, että se harkitsi mahdollisuutta todeta ne yhteistyöhön osallistumattomiksi kolmansiksi maiksi. Sri Lanka on yksi näistä maista.
            
         
               (6)
            
            
               Komissio totesi täytäntöönpanopäätöksellä 2014/715/EU (3) Sri Lankan LIS-kalastuksen torjumista koskevaan yhteistyöhön osallistumattomaksi maaksi. Asetuksen (EY) N:o 1005/2008 mukaisesti komissio esitti syyt, joiden vuoksi se katsoo, että kyseinen maa on laiminlyönyt sille lippu-, satama-, rannikko- tai markkinavaltiona kansainvälisen oikeuden mukaan kuuluvat velvollisuudet toteuttaa toimia LIS-kalastuksen ehkäisemiseksi, estämiseksi ja poistamiseksi.
            
         
               (7)
            
            
               Asetuksen (EY) N:o 1005/2008 33 artiklan mukaisesti neuvosto muutti täytäntöönpanopäätöksellä (EU) 2015/200 (4) LIS-kalastuksen torjumista koskevaan yhteistyöhön osallistumattomien kolmansien maiden luetteloa sisällyttämällä siihen Sri Lankan.
            
         
               (8)
            
            
               Kyseisen muutoksen jälkeen komissio antoi Sri Lankalle mahdollisuuden jatkaa vuoropuhelua asetuksessa (EY) N:o 1005/2008 säädettyjen aineellisten ja menettelyä koskevien vaatimusten mukaisesti. Komissio jatkoi kaikkien tarpeellisina pitämiensä tietojen hankkimista ja todentamista, suulliset ja kirjalliset huomautukset mukaan luettuina, jotta Sri Lankalla olisi mahdollisuus korjata luetteloon merkitsemiseen johtanut tilanne ja toteuttaa konkreettisia toimenpiteitä todettujen laiminlyöntien oikaisemiseksi. Tämän menettelyn tuloksena komissio totesi, että Sri Lanka on parantanut tilannetta ja toteuttanut korjaavia toimia.
            
         
               (9)
            
            
               Tämän vuoksi neuvoston olisi asetuksen (EY) N:o 1005/2008 34 artiklan 1 kohdan mukaisesti muutettava täytäntöönpanopäätös 2014/170/EU (5) poistamalla Sri Lanka yhteistyöhön osallistumattomien kolmansien maiden luettelosta.
            
         
               (10)
            
            
               Kun tämä päätös Sri Lankan poistamisesta yhteistyöhön osallistumattomien kolmansien maiden luettelosta asetuksen (EY) N:o 1005/2008 34 artiklan 1 kohdan mukaisesti hyväksytään, täytäntöönpanopäätös 2014/715/EU, jossa Sri Lanka todetaan yhteistyöhön osallistumattomaksi kolmanneksi maaksi, käy tarpeettomaksi.
            
         2.   SRI LANKAN POISTAMINEN YHTEISTYÖHÖN OSALLISTUMATTOMIEN KOLMANSIEN MAIDEN LUETTELOSTA
   
               (11)
            
            
               Komissio jatkoi vuoropuheluaan Sri Lankan kanssa täytäntöönpanopäätöksen 2014/715/EU ja täytäntöönpanopäätöksen (EU) 2015/200 hyväksymisen jälkeen. Näyttää ilmeiseltä, että Sri Lanka on pannut täytäntöön kansainvälisen oikeuden mukaiset velvoitteensa ja hyväksynyt asianmukaisen lainsäädäntökehyksen LIS-kalastuksen torjuntaa varten. Se on toteuttanut riittävän ja tehokkaan seuranta-, valvonta- ja tarkastusjärjestelmän ottamalla käyttöön saalistietojen kirjaamiseen tarkoitetut aluspäiväkirjat, kalastusalusten radiokutsutunnukset sekä koko avomerilaivaston kattavan satelliittiseurantajärjestelmän (VMS). Se on myös ottanut käyttöön pelotteena toimivan seuraamusjärjestelmän, tarkistanut kalastusalan lainsäädäntökehystään ja varmistanut saalistodistusjärjestelmän asianmukaisen täytäntöönpanon. Lisäksi Sri Lanka on edelleen parantanut kansainvälisten velvoitteidensa noudattamista, mukaan luettuina velvoitteet, jotka johtuvat alueellisten kalastuksenhoitojärjestöjen suosituksista ja päätöslauselmista ja koskevat muun muassa satamavaltion toteuttamia valvontatoimenpiteitä sekä kalastuksenhoitojärjestöjen sääntöjen saattamista osaksi Sri Lankan lainsäädäntöä. Se on myös laatinut LIS-kalastuksen torjuntaa koskevan kansallisen toimintasuunnitelman, joka noudattaa Yhdistyneiden kansakuntien kansainvälistä toimintasuunnitelmaa laittoman, ilmoittamattoman ja sääntelemättömän kalastuksen torjumiseksi.
            
         
               (12)
            
            
               Komissio on tarkastellut uudelleen sitä, miten Sri Lanka noudattaa nykyään kansainvälisiä velvoitteitaan lippu-, satama-, rannikko- tai markkinavaltiona ottaen huomioon 15 päivänä marraskuuta 2012 annetussa päätöksessä, täytäntöönpanopäätöksessä 2014/715/EU ja täytäntöönpanopäätöksessä (EU) 2015/200 esitetyt havainnot sekä Sri Lankan toimittamat asiaa koskevat tiedot. Se on ottanut huomioon myös tilanteen parantamiseksi toteutetut toimenpiteet sekä Sri Lankan toimivaltaisten viranomaisten antamat takeet.
            
         
               (13)
            
            
               Edellä mainittujen näkökohtien perusteella komissio päätteli, että Sri Lankan toteuttamat toimet sille lippuvaltiona kuuluvien velvollisuuksien täyttämiseksi ovat riittävät Yhdistyneiden kansakuntien merioikeusyleissopimuksen 94, 117 ja 118 artiklan ja Yhdistyneiden kansakuntien kalakantasopimuksen 18, 19, 20 ja 23 artiklan noudattamiseksi. Komissio totesi Sri Lankan esittämien seikkojen perusteella, että Sri Lankan luetteloon merkitsemiseen johtanut tilanne on korjattu ja että Sri Lanka on toteuttanut konkreettisia toimenpiteitä, joilla tilannetta voidaan parantaa pysyvällä tavalla.
            
         
               (14)
            
            
               Näissä olosuhteissa ja asetuksen (EY) N:o 1005/2008 34 artiklan 1 kohdan nojalla neuvosto toteaa, että Sri Lanka olisi poistettava yhteistyöhön osallistumattomien kolmansien maiden luettelosta. Täytäntöönpanopäätös 2014/170/EU olisi näin ollen muutettava vastaavasti.
            
         
               (15)
            
            
               Tämä päätös ei rajoita komissiota tai neuvostoa toteuttamasta myöhemmin toimia asetuksen (EY) N:o 1005/2008 VI luvun mukaisesti, jos tosiseikat osoittavat, että Sri Lanka laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvollisuudet.
            
         
               (16)
            
            
               Ottaen huomioon yhteistyöhön osallistumattomien kolmansien maiden luetteloon merkitsemisen kielteiset seuraukset on suotavaa, että Sri Lankan poistaminen kyseisestä luettelosta tulee voimaan välittömästi,
            
         ON HYVÄKSYNYT TÄMÄN PÄÄTÖKSEN:
   1 artikla
   Poistetaan Sri Lanka täytäntöönpanopäätöksen 2014/170/EU liitteestä.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Luxemburgissa 16 päivänä kesäkuuta 2016.
      
         
            Neuvoston puolesta
         
         
            Puheenjohtaja
         
         L. F. ASSCHER
      
   
   
      (1)  EUVL L 286, 29.10.2008, s. 1.
   
      (2)  Komission päätös, annettu 15 päivänä marraskuuta 2012, tiedon antamisesta niille kolmansille maille, jotka komissio katsoo mahdollisesti yhteistyöhön osallistumattomiksi kolmansiksi maiksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti (EUVL C 354, 17.11.2012, s. 1).
   
      (3)  Komission täytäntöönpanopäätös 2014/715/EU, annettu 14 päivänä lokakuuta 2014, niiden kolmansien maiden yksilöimisestä, jotka komissio katsoo yhteistyöhön osallistumattomiksi kolmansiksi maiksi laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun neuvoston asetuksen (EY) N:o 1005/2008 mukaisesti (EUVL L 297, 15.10.2014, s. 13).
   
      (4)  Neuvoston täytäntöönpanopäätös (EU) 2015/200, annettu 26 päivänä tammikuuta 2015, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla annetun täytäntöönpanopäätöksen 2014/170/EU muuttamisesta Sri Lankan osalta (EUVL L 33, 10.2.2015, s. 15).
   
      (5)  Neuvoston täytäntöönpanopäätös 2014/170/EU, annettu 24 päivänä maaliskuuta 2014, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla (EUVL L 91, 27.3.2014, s. 43).